## Odluka o pripremi i načinu provođenja mobilizacije organa državne uprave i pravnih osoba te službe motrenja i obavješćivanja

### NN 11/1993 (3.2.1993.), Odluka o pripremi i načinu provođenja mobilizacije organa državne uprave i pravnih osoba te službe motrenja i obavješćivanja

# VLADA REPUBLIKE HRVATSKE

Na temelju članka 20. točke 10. Zakona o obrani ("Narodne novine",
broj 49/91, 53A/91, 73/91, 19/92 i 55/92), Vlada Republike Hrvatske je,
na sjednici održanoj 28. siječnja 1993. godine, donijela

## ODLUKU

### o pripremi i načinu provođenja mobilizacije organa državne uprave i pravnih osoba te službe motrenja i obavješćivanja

I. OPĆE ODREDBE

I.

Ovom se Odlukom utvrđuju priprema i način provođenja mobilizacije u
organima državne uprave, županijama, županijskim tijelima, poduzećima i
pravnim osobama posebno značajnima za obranu Republike, poduzećima i pravnim
osobama koje su dobile zadatak od mjerodavnog organa državne uprave te
službi motrenja i obavješćivanja (u daljnjem tekstu: nositelji izrade planova
mobilizacije), kao i druga pitanja značajna za prelazak nositelja izrade
planova mobilizacije sa mirnodopskoga na ratni ustroj i rad prema planovima
funkcioniranja u ratu. Nositelji izrade planova mobilizacije u svojim planovlma
mobilizacije utvrđuju zadatke, mjere i postupke te organiziraju snage i
sredstva za provođenje mobilizacije. Mobilizacija postrojbi policije i
radnika Ministarstva unutarnjih poslova provodi se sukladno s odredbama
ove Odluke i propisu ministra unutarnjih poslova o pripremi i načinu provođenja
mobilizacije Ministarstva unutarnjih poslova. Planovi mobilizacije iz stavka
2. ove točke trebaju biti usklađeni s planovima mobilizacije oružanih snaga,
osobito u dijelu kojim se planira popuna obveznicima, i osiguranja mobilizacije.

II.

Nositelji izrade planova mobilizacije pripremaju i provode mobilizaciju
na temelju mobilizacijskih planova, koji su sastavni dijelovi njihovih
planova obrane. Za pripremanje i provođenje mobilizacije nositelja izrade
planova mobilizacije, odgovorni su izvršitelji mobilizacije:

Izvršitelji mobilizacije su:

1. u organima državne uprave - čelnici organa,

2. u županijama - župani,

3. u županijskim tijelima - čelnici tijela,

4. u poduzećima i drugim pravnim osobama posebno značajnima za obranu
Republike, kao i drugim pravnim osobama koje su dobile zadaće od mjerodavnih
organa državne uprave - direktori, odnosno druge čelne osobe,

5. u službi motrenja i obavješćivanja - načelnici.

III.

Izvršitelji mobilizacije su neposredno odgovorni za planiranje, pripremanje
i provođenje mobilizacije, a pri tom osobito:

1. određuju snage, zadaće i osnovne mjere i postupke za planiranje,
pripremanje i provođenje mobilizacije,

2. organiziraju i koordiniraju izradu plana mobilizacije,

3. postavljaju zahtjeve za popunu ljudstvom i materijalnim sredstvima,

4. organiziraju i vode mobilizacijske vježbe,

5. nakon što prime zapovijest (signal) za mobilizaciju, operativno procjenjuju
uvjete i mogućnosti za njeno provođenje, postupaju po planu mobilizacije
i obavljaju sve poslove vođenja tijekom provođenja mobilizacije.

IV.

Ministarstvo obrane, u suradnji s mjerodavnim organima državne uprave
i županijskim tijelima usmjerava, prati i nadzire pripreme i provođenje
mobilizacije svih ostalih nositelja izrade planova mobilizacije.

II. PRIPREMANJE MOBILIZACIJE

V.

Pripreme za provođenje mobilizacije provode svi nositelji izrade planova
mobilizacije u opsegu i sadržaju kojima se osigurava planski i organizirani
prelazak iz mirnodopskoga na ratni ustroj i rad u uvjetima rata.

Pripreme za provođenje mobilizacije obuhvaćaju:

1. planiranje mobilizacije;

2. poduku i osposobljavanje za provođenje zadaća utvrđenih planovima
mobilizacije i

3. kontrolu mobilizacijskih priprema.

VI.

Planiranje mobilizacije obuhvaća

1. izradu procjene uvjeta i mogućnosti za provođenje mobilizacije,

2. izradu, usklađivanje i donošenje plana mobilizacije,

3. ažuriranje mobilizacijskoga plana.

VII.

Izradi plana mobilizacije Republike Hrvatske prethodi izrada procjene
uvjeta i mogućnosti za provođenje mobilizacije (u daljnjem tekstu: procjena).
Procjena se izrađuje isključivo na razini države, temeljem Procjene vojnopolitičkih,
sigurnosnih, gospodarskih i drugih uvjeta. Procjenu izrađuje Ministarstvo
obrane.

Procjenom se osobito:

1. utvrđuju uvjeti, mogućnosti provođenja i vrijeme trajanja mobilizacije,

2. procjenjuju snage i sredstva potrebna za provođenje mobilizacije,

3. utvrđuju uvjeti i mogućnosti provođenja zadaća i obveza u svezi s
provođenjem mobilizacije oružanih snaga,

4. utvrđuju druge činjenice i okolnosti bitne za izradu plana mobilizacije
i njenoga provođenja.

VIII.

Mobilizacija je planski i organizirani prijelaz nositelja izrade planova
mobilizacije s mirnodopskoga na ratno ustrojstvo i rad po dokumentima planova
obrane. Plan mobilizacije sadrži:

A) Plan mobilizacije države

1. odluku o pripremi i načinu provođenja mobilizacije, kojom se osobito
utvrđuju organizacija prenošenja, priopćavanja i objave zapovijesti (signala)
za mobilizaciju; mobilizacijske lokacije - zborišta; vrijeme trajanja mobilizacije;
angažiranje ljudskoga potencijala i prioriteti u popuni ljudstvom i materijalnim
sredstvima; organizacija i prioriteti pozivanja; materijalno, zdravstveno
i druga osiguranja; informativno-psihološka djelatnost; mjere sigurnosti
u mobillzaciji; organizacija vođenja mobilizacije;

2. podsjetnik za izvršitelja mobilizacije, koji obuhvaća sve zadaće
izvršitelja s utvrđenim vremenima izvršenja i postupcima u njihovom provođenju;

3. potrebne priloge, osobito pregled nositelja izrade planova mobilizacije
kojima se prenosi zapovijest (signal) za mobilizaciju, organizaciju i način
prenošenja zapovijesti (signala) i slično. Plan mobilizacije države izrađuje
Ministarstvo obrane.

B) Plan mobilizacije županije

1. odluku o pripremi i načinu provođenja mobilizacije županije, kojom
se utvrđuju županijska tijela koja se mobiliziraju; način primitka i prenošenja
zapovijesti (signala) za mobilizaciju; vrijeme trajanja mobilizacije; mobilizacijske
lokacije; mjere sigurnosti tijekom mobilizacije; organizacija vođenja mobilizacije;
materijalno, zdravstveno i druga osiguranja;

2. podsjetnik za izvršitelja mobilizacije, koji obuhvaća sve zadaće
izvršitelja s utvrđenim vremenima izvršenja i postupcima u njihovom provođenju;

3. potrebne priloge, osobito pregled tijela kojima se prenosi zapovijest
(signal) za mobilizaciju organizacija i način prenošenja zapovijesti s
pregledom izvršitelja mobilizacije i drugo. Plan mobilizacije županije
izrađuje služba županijskog izvršnog tijela.

C) Plan mobilizacije organa državne uprave

1. odluku o pripremi i načinu provođenja mobilizacije organa državne
uprave, kojom se utvrđuje način primitka i prenošenja zapovijesti (signala)
za mobilizaciju; vrijeme trajanja mobilizacije; mobilizacijske lokacije;
poduzeća i druge pravne osobe kojima se prenosi zapovijest (signal) za
mobilizaciju; zadaće iz vlastite ovlasti u provođenju mobilizacije s utvrđenim
izvršiteljima; materijalno, zdravstveno i druga osiguranja, mjere sigurnosti;
organizacija vođenja mobilizacije; organizacija prijelaza na rad u ratu;

2. organizaciju i način pozivanja radnika raspoređenih prema ratnom
ustrojstvu organa državne uprave;

3. podsjetnik za izvršitelja mobilizacije, koji obuhvaća sve zadaće
u određenom vremenu s postupcima u njihovom provođenju;

4. potrebne priloge kojima se operativno razrađuju planirane aktivnosti
i pospješuje provođenje mobilizacije, a osobito popis poduzeća i drugih
pravnih osoba kojima se dostavlja zapovijest (signal) za mobilizaciju s
osnovnim podacima o izvršiteljima mobilizacije; popis radnika raspoređenih
na osnovi radne obveze s podacima i načinom povezivanja; popis kurira;
popis radnika raspoređenih u oružane snage; popis radnika koji nemaju ratni
raspored na bilo kojoj osnovi, kao i druge potrebne priloge.

D) Plan mobilizacije županijskoga tijela

1. odluku o pripremi i načinu provođenja mobilizacije županijskoga tijela,
kojom se utvrđuje način primitka i prenošenja zspovijesti (signala) za
mobilizaciju; vrijeme trajanja mobilizacije; mobilizacijske lokacije; poduzeća
i druge pravne osobe kojima se prenosi zapovijest (signal) za mobilizaciju;
zadaće u ovlasti tijela s izvršiteljima; materijalno, zdravstveno i druga
osiguranja; mjere sigurnosti; organizacija vođenja mobilizacijom; oganizacija
prijelaza na rad u ratu ; organizacija izvješćivanja ovlaštenih organa
u tijeku mobilizacije;

2. organizaciju i način povezivanja radnika raspoređenih prema ratnom
ustrojstvu tijela;

3. podsjetnik za izvršitelja mobilizacije koji obuhvaća sve zadaće u
određenom vremenu tijekom provođenja mobilizacije i postupcima u njihovom
provođenju;

4. potrebne priloge kojima se operativno razrađuju planirane aktivnosti
i pospješuje provođenje mobilizacije, a osobito popis poduzeća i drugih
pravnih osoba kojima se dostavlja zapovijest (signal) za mobilizaciju s
podacima o izvršiteljima mobilizacije; popis radnika raspoređenih na osnovi
radne obveze s podacima; organizacija pozivanja s potrebnim pregledima;
popis radnika raspoređenih u oružane snage; popis radnika koji nemaju ratni
raspored na bilo kojoj osnovi; druge potrebne priloge.

E) Plan mobilizacije poduzeća i dugih pravnih osoba

1. odluku o pripremi i načinu provođenja mobilizacije poduzeća, odnosno
drugih pravnih osoba, kojom se utvrđuju način primitka zapovijesti (signala)
za mobilizaciju; vrijeme trajanja mobilizacije: mobilizacijske lokacije;
izvršitelji s posebnim zadacima u mobilizaciji; organizacija praćenja i
izvješćivanja ovlaštenih organa ili tijela o tijeku mobilizacije; organizacija
prijelaza na rad u ratu; mjere sigurnosti; osiguranja mobilizacije - materijalna
i druga; organizacija vođenja mobilizacije;

2. organizaciju pozivanja radnika raspoređenih po ratnom ustrojstvu;

3 podsjetnik za izvršitelja mobilizacije, koji obuhvaća sve zadaće u
određenim vremenima tijekom provođenja mobilizacije i postupcima u njihovom
provođenju;

4. potrebne priloge, a osobito preglede materijalno-tehničkih sredstava
i dokumentacije potrebne za početak planirane ratne proizvodnje ili obavljanja
usluga; popis radnika raspoređenih na osnovi radne obveze s podacima; popis
kurira za pozivanje radnika na druge načine (telefonom i sl.); popis radnika
raspoređenih u oružane snage; popis radnika koji nemaju ratni raspored
na bilo kojoj osnovi; popis radnika raspoređenih u druga poduzeća i pravne
osobe, te druge potrebne priloge.

F) Plan mobilizacije službe motrenja i obavješćivanja

1. odluku o pripremi i načinu provođenja mobilizacije službe motrenja
i obavješćivanja kojem se utvrđuje način primitka i prenošenja zapovijesti
za mobilizaciju; vrijeme trajanja mobilizacije službe ili njenih dijelova;
mobilizacijske lokacije i zborišta; materijalno, zdravstveno i druga osiguranja;
mjere sigurnosti; organizacija vođenja mobilizacije; organizacija izvješćivanja
o tijeku mobilizacije;

2. organizaciju i način povezivanja obveznika raspoređenih u službu
MiO;

3. podsjetnik za izvršitelja mobilizacije koji obuhvaća sve zadaće u
određenom vremenu tijekom mobilizacije i postupcima u njihovom provođenju;

4. potrebne priloge kojima se operativno razrađuju planirane radnje
i pospješuje provođenje mobilizacije, a osobito popis obveznika raspoređenih
u službu s podacima; organizacija pozivanja s potrebnim pregledima meterijalnih
i drugih predstava za potrebe mobilizacije; druge potrebne priloge.

IX.

Poduka i osposobljavanje za provođenje planiranih zadataka tijekom mobilizacije
iz točke V., stavka 2:, podtočke 2. ove Odluke, obuhvaća osobito: poduku
izvršitelja mobilizacije, snaga za provođenje mobilizacije (kurirsko-pozivarski
sustav), osoba raspoređenih po ratnoj organizaciji i davatelja materijalnih
sredstava u provođenju svih zadaća utvrđenih planovima mobilizacije.

Poduka iz stavka 1. ove točke izvodi se praktično, provjeravanjem planskih
rješenja putem vježbovnih aktivnosti na mjestima i objektima gdje bi se
mobilizacija provodila u stvarnoj situaciji, a na temelju posebnih programa
i planova.

X.

Kontrola mobilizacijskih priprema iz točke V., stavka 2., podtočke 3.
ove Odluke, obuhvaća osobito: kontrolusadržaja planova mobilizaeije, ažurnosti,
usklađenosti i realnosti utvrđenih rješenja;- materijalno-tehničkih i drugih
priprema i osposobljenosti izvršitelja zadaća utvrđenih planovima mobilizacije.
Kontrolu i uvid iz stavka 1. ove točke obavljaju Ministarstvo obrane i
mjerodavni organi državne uprave.

III. NAČIN PROVOĐENJA MOBILIZACIJE

XI.

Mobilizacija započinje primitkom zapovijesti (signala) za njeno provođenje,
a završava najkasnije u vremenu utvrđenom u odluci o pripremi i načinu
provođenja mobilizacije svakoga nositelja izrade plana mobilizacije.

XII.

Zapovijest (signal) za mobilizaciju (u daljnjem tekstu: zapovijest),
Vlada Republike Hrvatske prenosi Ministarstvu obrane. Ministarstvo obrane
zapovijest iz stavka 1. ove točke prenosi organima državne uprave, županijama
i Republičkom centru za obavješćivanje. Mjerodavni organi državne uprave
koji u okviru svoga djelokruga rada prate pravne osobe posebno značajne
za obranu, zapovijest dostavljaju poduzećima i drugim pravnim osobama koje
su Odlukom Vlade Republike Hrvatske utvrđene kao pravne osobe posebno značajne
za obranu Republike i poduzećima i drugim pravnim osobama koje su radi
ostvarivanja nekog obrambenog interesa, od mjerodavnog organa državne uprave
dobile zadatak. Županije zapovijest prenose županijskim tijelima. Organi
državne uprave i županije zapovijest prenose putem Republičkoga centra
za obavješćivanje i centara za obavješćivanje županija.

XIII.

Nositelji izrade planova mobilizacije tjekom provođenja mobilizacije
osiguravaju pravodobno i uspješno obavljanje planiranih zadaća po prioritetima
utvrđenim planovima mobilizacije, kao i rješavanje problema koji nastanu
tijekom njenog provođenja. U vođenju mobilizacije koriste se postojeći
sustavi veza i veze vođenja nositelja izrade planova mobilizacije. Nositelji
izrade planova mobilizacije su dužni izvješćivati mjerodavne organe državne
uprave o tijeku i završetku mobilizacije i spremnosti za obavljanje djelatnosti
po planovima obrane.

IV. PRIJELAZNE I ZAVRŠNE ODREDBE

XIV.

Ovlašćuje se ministar obrane da u roku 30 dana po donošenju ove Odluke
donese propis kojim će se pobliže urediti priprema i način provođenja mobilizacije
civilne zaštite u Republici Hrvatskoj.

XV.

Ovlašćuje se ministar obrane da po potrebi donese upute za provedbu
ove Odluke.

XVI.

Nositelji izrade planova mobilizacije dužni su svoje planove mobilizacije
uskladiti s ovom Odlukom, u roku utvrđenom Programom rada Vlade Republike
Hrvatske na pripremi, izradi i donošenju procjena i planova obrane.

XVII.

Ova Odluka stupa na snagu danom objave u "Narodnim novinama".

Klasa: 801-02/93-01/01

Urbroj : 5030109-93-1

Zagreb, 28. siječnja 1993.

Predsjednik

**Hrvoje Šarinić, v. r.**

Odluka, NN 11/1993-160